**ANUNT IMPORTANT BURSE SOCIALE!!!!!**

Noua metodologie presupune ca, pentru bursele sociale, documentele justificative ale veniturilor să fie depuse pentru ***ultimele 12 luni (*octombrie 2024 – septembrie 2025*)***, înainte de începerea anului univeristar.

Pentru studenții care doresc obținerea unei Burse Sociale în anul universitar 2025-2026 trebuie să depună, fizic, la secretariatul facultății, un dosar care să conțină documentele aferente conform Metodologiei de acordare al burselor.

**Conținut dosar:**

Dosarele trebuie să conţină, după caz, urmatoarele acte:

– cerere pentru acordarea bursei sociale;

– declarație de venit permanent și impozabil completată și semnată olograf de către fiecare membru al familiei (fiecare membru major al familiei completează o declarație);

– acord olograf al studentului și membrilor familiei privind prelucrarea datelor cu caracter personal (fiecare membru major al familiei completează un acord);

– adeverinţe de salariu NET de la părinţi și frați/surori (aflați în întreținerea părinților) pentru perioada: octombrie 2024 – septembrie 2025 (ultimele 12 luni anterioare depunerii cererii);

– adeverinţe de salariu NET pentru student pentru perioada: octombrie 2024 – septembrie 2025 (ultimele 12 luni anterioare depunerii cererii);

– cupoane de pensie / adeverință de la Casa de Pensii teritorială pentru perioada: octombrie 2024 – septembrie 2025 (ultimele 12 luni anterioare depunerii cererii);

– cupoane de şomaj / adeverinta de la AJOFM pentru perioada: octombrie 2024 – septembrie 2025 (ultimele 12 luni anterioare depunerii cererii);

– adeverinţă de la primărie, pentru veniturile din agricultură, pentru perioada: octombrie 2024 – septembrie 2025 (ultimele 12 luni anterioare depunerii cererii);

– adeverinţe de salariu NET ale soţiei sau soţului pentru perioada: octombrie 2024 – septembrie 2025 (ultimele 12 luni anterioare depunerii cererii);

– adeverinţă de la administraţia financiară din care să reiasă dacă membrii familiei realizează sau nu alte venituri  **(inclusiv pentru student**) pentru perioada: octombrie 2024 – septembrie 2025 (ultimele 12 luni anterioare depunerii cererii);

– pentru părinţii care nu au un loc de muncă, este necesară o adeverinţă de la Inspectoratul Teritorial de Muncă sau declaraţie notarială pe propria răspundere din care să reiasă că nu au avut un loc de muncă și nu au realizat venituri în perioada octombrie 2024 – septembrie 2025;

– adeverinţe de elev sau student la învăţământul de stat, cursuri cu frecvenţă, pentru fraţii(surorile) aflaţi în întreţinerea părinţilor   sau copie după certificatul de naştere pentru fraţii (surorile) care nu au împlinit vârsta de şcolarizare;

– copie după certificatul de deces, în cazul în care unul sau ambii părinţi sunt decedaţi;

– copie după hotărârea de divorţ, în cazul veniturilor din pensii alimentare; dovada plății pensiei alimentare;

– adeverinţa medicală pentru una din bolile cuprinse în regulament de la Dispensarul UPB (P7) (dacă este cazul).

Conform art.15, Ordinul 3392/2017, pentru veniturile derizorii (zero sau foarte mici) se solicită raportul de **anchetă socială** realizat cu respectarea prevederilor legale, din care să reiasă situația exactă a familiei studentului. Ancheta socială este obligatorie și în cazul în care părinții studentului lucrează sau domiciliază în străinătate.

**Bursa socială se acordă studenţilor care au venitul NET lunar pe membru de familie de maxim 2574 lei, în funcţie de venit.**

**Dosarul final se depune la secretariat, până în data de *31.10.2025* o singură dată fără alte completări ulterioare, în timpul programului de lucru cu publicul.**

**Nu se acceptă dosare incomplete!**

**FORMULARELE PENTRU CERERE SI DECLARATII SE AFLA PE SITE-UL FSA**